Финале Европског првенства у фудбалу 2020.
Финале Европског првенства у фудбалу 2020. била је фудбалска утакмица која је одлучила побједника Европског првенства 2020. године. Ово је било 16. финале Европског првенства, турнира у коме учествују фудбалске репрезентације чланице УЕФА. Финална утакмица је одиграна на стадиону Вембли у Лондону, Енглеска, 11. јула 2021. Меч је првобитно заказан за 12. јул 2020. године, али је касније одложен због пандемије ковида 19 у Европи. У утакмици су се састале репрезентације Италије и Енглеске.